በባሕር ዳር ከ31 ሺህ በላይ የማንጎ ዛፎች በተባይ መጠቃታቸውን ከተማ አስተዳደሩ አስታወቀ፡፡
ባሕር ዳር፡ ሐምሌ 20/2012 ዓ.ም (አብመድ)  ከሰባት ዓመታት በላይ በምርት ጥራት ማነስ እና መበከል ማንጎውን ሲያጠቃ የነበረውን ተባይ ለመከላከል መድኃኒቶች መገኘታቸውን ደግሞ የአማራ ክልል የግብርና ምርምር ኢንስቲትዮት አስታውቋል፡፡አብመድ ካነጋገራቸው የባሕር ዳር ከተማ አስተዳደር ነዋሪዎች መካከል አቶ ጌታቸው ደምሴ እና ወይዘሮ ቀኑ ሽፈራው ከሦስት ዓመታት ወዲህ የባሕር ዳር አካባቢ የማንጎ ዛፎች በከፋ ተባይ መጠቃታቸውን ተናግረዋል፡፡ ነዋሪዎቹ ማንጎ ለማኅበራዊ መስተጋብር ማለትም የታመሙ ሰዎችን ለመጠየቅ፣ ለራስ የምግብ ፍጆታና ለገበያ በማቅረብ ኢኮኖሚያዊ ፋይዳው ከፍተኛ እንደነበረ ተናግረዋል፡፡